**projektas**

**reg. Nr. T-2**

**2.8. darbotvarkės klausimas**

**Pasvalio rajono savivaldybės taryba**

**Sprendimas**

**DĖL VALSTYBĖS TURTO PRIPAŽINIMO NETINKAMU (NEGALIMU) NAUDOTI IR TOLESNIO JO PANAUDOJIMO**

2022 m. vasario d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 2 dalies 27 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 26 straipsnio 1 dalies 1, 2 ir 4 punktais, 27 straipsnio 1 dalies 4 punktu bei 2 dalimi, įgyvendindama Pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašą, patvirtintą Lietuvos Respublikos Vyriausybės 2001 m. spalio 19 d. nutarimu Nr. 1250 „Dėl Pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašo patvirtinimo“ (Lietuvos Respublikos Vyriausybės 2014 m. lapkričio 5 d. nutarimo Nr. 1228 redakcija) (su visais aktualiais pakeitimais), atsižvelgdama į Pasvalio rajono savivaldybės administracijos Krinčino seniūnijos 2021 m. gruodžio 20 d. prašymą Nr. IS-59 „Dėl Savivaldybės turto nurašymo“, Pasvalio rajono savivaldybės administracijos Joniškėlio apylinkių seniūnijos 2021 m. gruodžio 20 d. raštą Nr. 6-85 „Dėl turto pripažinimo nereikalingu arba netinkamu (negalimu) naudoti“, Pasvalio rajono savivaldybės administracijos Pasvalio apylinkių seniūnijos 2021 m. gruodžio 14 d. raštą Nr. V3-129 „Dėl turto pripažinimo nereikalingu arba netinkamu (negalimu) naudoti“ ir Pasvalio rajono savivaldybės administracijos Turto pripažinimo nereikalingu arba netinkamu (negalimu) naudoti, jo nurašymo, išardymo ir likvidavimo komisijos 2021 m. gruodžio 29 d. pažymą, Pasvalio rajono savivaldybės taryba nusprendžia:

1. Pripažinti netinkamu (negalimu) naudoti valstybei nuosavybės teise priklausantį Pasvalio rajono savivaldybės patikėjimo teise valdomą:

1.1. ilgalaikį materialųjį turtą, kurio pradinė vertė – 26 674,00 Eur, likutinė vertė 2021 m. gruodžio 31 d. – 0,00 Eur, ir jį parduoti viešame prekių aukcione (1 priedas);

1.2. ilgalaikį materialųjį turtą, kurio bendra įsigijimo vertė – 6 555,91 Eur, likutinė vertė 2021 m. gruodžio 31 d. – 0,00 Eur, ir jį nurašyti (2 priedas).

2. Įgalioti Pasvalio rajono savivaldybės administracijos direktorių organizuoti šio sprendimo 1.1. papunktyje nurodyto turto pardavimą viešame prekių aukcione ir būti atsakingą už šio sprendimo 1.2. papunktyje nurodyto nurašomo turto likvidavimą.

Sprendimas gali būti skundžiamas Pasvalio rajono savivaldybės tarybai (Vytauto Didžiojo a. 1, 39143 Pasvalys) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui, skundą (prašymą, pareiškimą) paduodant Regionų apygardos administraciniam teismo Kauno (A. Mickevičiaus g. 8A, 44312 Kaunas), Klaipėdos (Galinio Pylimo g. 9, 91230 Klaipėda), Panevėžio (Respublikos g. 62, 35158 Panevėžys) arba Šiaulių (Dvaro g. 80, 76298 Šiauliai) rūmuose, Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras

Parengė

Strateginio planavimo ir investicijų skyriaus

vyriausioji specialistė V. Antanavičienė

2021-01-17 Suderinta DVS Nr. RTS-

Pasvalio rajono savivaldybės tarybos

2021 m. vasario d. sprendimo Nr.

1 priedas

**PRIPAŽINTO NETINKAMU (NEGALIMU) NAUDOTI IR PARDUODAMO VIEŠAME PREKIŲ AUKCIONE VALSTYBĖS ILGALAIKIO MATERIALIOJO TURTO SĄRAŠAS**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Eil.  Nr. | Turto pavadinimas | Inventorinis Nr. | Įsigijimo ar paga-minimo metai | Pradinė vertė, Lt | | Likutinė vertė  2021-12-31, Eur | | Priežastis, dėl kurios turtas tapo nereikalingu arba netinkamu (negalimu) naudoti | |
|  | Mokyklinis autobusas „Mersedes-Benz Sprinter 308“ (valstybinis Nr. TVE 619) | 120600001 | 2010 | 26 674,00 | | 0,00 | | Įstatymo  26 straipsnio  1 dalies 1 punktas\* | |
|  | **Iš viso:** | | | | **26 674,00** | | **0,00** | |  | |

\* Lietuvos Respublikos valstybės ir savivaldybių turto valdymo, naudojimo ir disponavimo juo įstatymas.

\_\_\_\_\_\_\_\_\_\_\_\_\_\_\_\_\_

Pasvalio rajono savivaldybės tarybos

2022 m. vasario d. sprendimo Nr. T1-

2 priedas

**PRIPAŽINTO NETINKAMU (NEGALIMU) NAUDOTI IR NURAŠOMO VALSTYBĖS ILGALAIKIO MATERIALIOJO TURTO SĄRAŠAS**

|  |  |  |  |  |  |  |  |
| --- | --- | --- | --- | --- | --- | --- | --- |
| Eil. Nr. | Turto pavadinimas | Invento-rinis Nr. | Įsigijimo ar paga-minimo metai | Pradinė vertė, Eur | Likutinė vertė 2018-11-30, Eur | Priežastis, dėl kurios turtas tapo netinkamu (negalimu) naudoti | Turto naudotojas |
|  | Ugniagesio apsauginė apranga | 0160233 | 2010 | 301,64 | 0,00 | 26 str. 1 d. 1 p.\* | Pasvalio rajono savivaldybės administracija |
|  | Ugniagesio apsauginė apranga | 0160234 | 2010 | 301,64 | 0,00 | 26 str. 1 d. 1 p.\* |
|  | Ugniagesio apsauginė apranga | 0160235 | 2010 | 301,64 | 0,00 | 26 str. 1 d. 1 p.\* |
|  | Ugniagesio apsauginė apranga | 0160236 | 2010 | 301,64 | 0,00 | 26 str. 1 d. 1 p.\* |
|  | Kompiuteris „OptiPlex GX520“ | 0140010 | 2007 | 1 161,09 | 0,00 | 26 str. 1 d. 4 p.\* | Pasvalio rajono savivaldybės administracijos Pasvalio apylinkių seniūnija |
|  | Saugus duomenų perdavimo šifravimo-kopijavimo įrangos komplektas | 0140012 | 2007 | 1 866,02 | 0,00 | 26 str. 1 d. 4 p.\* |
|  | Kompiuteris “OptiPlex GX520” | 1400017 | 2007 | 1 161,09 | 0,00 | 26 str. 1 d. 4 p.\* | Pasvalio rajono savivaldybės administracijos Joniškėlio apylinkių seniūnija |
|  | Kompiuteris „OptiPlex GX520“ | 014228 | 2007 | 1 161,15 | 0,00 | 26 str. 1 d. 2 p.\* | Pasvalio rajono savivaldybės administracijos Krinčino seniūnija |
|  | **Iš viso:** | | | **6 555,91** | **0,00** |  |  |

\* Lietuvos Respublikos valstybės ir savivaldybių turto valdymo, naudojimo ir disponavimo juo įstatymas.

­­­­­­­­­­­­­­

Pasvalio rajono savivaldybės tarybai

**AIŠKINAMASIS RAŠTAS**

**DĖL VALSTYBĖS TURTO PRIPAŽINIMO NETINKAMU (NEGALIMU) NAUDOTI IR TOLESNIO JO PANAUDOJIMO**

2022-01-17

Pasvalys

**1. Sprendimo projekto rengimo pagrindas.**

Vadovaujantis Pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašu (toliau – Aprašas), patvirtintu Lietuvos Respublikos Vyriausybės 2001 m. spalio 19 d. nutarimu Nr. 1250, valstybės turtas pripažįstamas nereikalingu arba netinkamu (negalimu) naudoti, po to nurašomas ar kitaip panaudojamas Savivaldybės tarybos sprendimais.

**2. Sprendimo projekto tikslai ir uždaviniai.**

Sprendimo projektas parengtas atsižvelgiant į Pasvalio rajono savivaldybės administracijos Krinčino seniūnijos 2021 m. gruodžio 20 d. prašymą Nr. IS-59 „Dėl Savivaldybės turto nurašymo“, Pasvalio rajono Joniškėlio apylinkių seniūnijos 2021 m. gruodžio 20 d. raštą Nr. 6-85 „Dėl turto pripažinimo nereikalingu arba netinkamu (negalimu) naudoti“, Pasvalio rajono savivaldybės administracijos Pasvalio apylinkių seniūnijos 2021 m. gruodžio 14 d. raštą Nr. V3-129 „Dėl turto pripažinimo nereikalingu arba netinkamu (negalimu) naudoti“, kuriais siūloma sugedusį ar funkciškai nusidėvėjusį valstybės turtą – kompiuterinę įrangą pripažinti netinkamu (negalimu) naudoti ir leisti jį nurašyti.

Pasvalio rajono savivaldybės administracijos Turto pripažinimo nereikalingu arba netinkamu (negalimu) naudoti, jo nurašymo, išardymo ir likvidavimo komisijos 2021 m. gruodžio 29 d. pažymoje siūloma Savivaldybės tarybai pripažinti netinkamais (negalimais) naudoti fiziškai susidėvėjusį valstybės turtą – ugniagesių aprangą, kuris buvo perduotas pagal panaudos sutartį Pasvalio rajono savivaldybės priešgaisrinei tarnybai, ir leisti jį nurašyti. Taip pat mokyklinį autobusą „Mersedes-Benz Sprinter 308“, kuris fiziškai nusidėvėjęs, ir leisti jį parduoti viešame prekių aukcione.

Valstybės turtas pripažįstamas nereikalingu arba netinkamu (negalimu) naudoti vadovaujantis Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 26 straipsnio 1 dalies 1 punktu – kai jis nusidėvi fiziškai, 2 punktu – kai nusidėvi funkciškai (technologiškai), 4 punktu – kai jis sugenda arba sugadinamas.

**3. Kokios siūlomos naujos teisinio reguliavimo nuostatos ir kokių rezultatų laukiama.**  Naujų teisinio reguliavimo nuostatų nesiūloma.

**4. Skaičiavimai, išlaidų sąmatos, finansavimo šaltiniai**.

Sprendimo projekto įgyvendinimui lėšų nereikės.

**5. Numatomo teisinio reguliavimo poveikio vertinimo rezultatai, galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Priėmus sprendimo projektą, neigiamų pasekmių nenumatoma.

**6. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.** Nereikia.

**7. Sprendimo projekto antikorupcinis vertinimas.** Antikorupcinis vertinimas neatliekamas.

**8. Sprendimo projekto iniciatoriai ir** **asmuo atsakingas už sprendimo vykdymo kontrolę.** Pasvalio rajono savivaldybės administracijos Strateginio planavimo ir investicijų skyrius. Atsakingas asmuo – Strateginio planavimo ir investicijų skyriaus vedėjas Gytis Vitkus.

Strateginio planavimo ir investicijų skyriaus vyriausioji specialistė Virginija Antanavičienė